**Izvještaj s četvrtog sastanka Projektnog tima**

**održanog u Budvi, 15. i 16. 10. 2020. godine**

Sastanku su prisustvovali sledeći članovi Projektnog tima: **Nevena Čabrilo**, predstavnica Zavoda za školstvo i nacionalna projektna koordinatorka; **Branka Kankaraš**, predstavnica Ministarstva prosvjete; **Radovan Popović**, predstavnik Zavoda za školstvo – samo prvi dan; **Radoje Novović**, predstavnik Zavoda za školstvo; **Zorica Minić**, predstavnica Ispitnog centra; **Srđan Obradović** i **Dušan Bošković**, predstavnici Centra za stručno obrazovanje (umjesto odsutne Sandre Brkanović) – samo drugi dan; **Dijana Vučković** predstavnica Filozofskog fakulteta Univerziteta Crne Gore – samo prvi dan; **Dušanka Popović** predstavnica Filološkog fakulteta Univerziteta Crne Gore (umjesto odsutnog Zdravka Babića) i **Tijana Stanković**, predstavnica Agencije za kontrolu kvaliteta u visokom obrazovanju. Osim članova Projektnog tima, sastanku su prvoga dana prisustvovali i **Rešad Sijarić**, direktor Zavoda za školstvo, te **Predrag Vujičić**, šef Pravne službe Zavoda za školstvo.

Opravdano odsutni: **Milena Roganović**, predstavnica Ministarstva prosvjete, kao projektna menadžerka u ime projektne kancelarije za implementaciju programa IPA II i korisničke ustanove; **Arijana Nikolić**, predstavnica Ministarstva prosvjete; **Zora Bogićević**, predstavnica Ministarstva prosvjete**; Radovan Ognjanović**, predstavnik Zavoda za školstvo; **Nataša Gazivoda**, predstavnica Zavoda za školstvo; **Žarko Pavićević**, predstavnik Prirodno-matematičkog fakulteta Univerziteta Crne Gore; **Sanja Jančić Rašović**, predstavnica Prirodno-matematičkog fakulteta Univerziteta Crne Gore. Opravdano odsutni članovi Projektnog tima **Sandra Brkanović**, predstavnica Centra za stručno obrazovanje, i **Zdravko Babić**, predstavnik Filološkog fakulteta Univerziteta Crne Gore, su delegirali zamjenske članove.

Sastanak su facilitirali i podržali članovi ekspertskog tima: **Boris Ćurković**, ključni ekspert 1 – tim lider; **Maja Jukić**, ključna ekspertkinja 2 – obuka nastavnika, **Rajko Kosović**, ekpsert za ocjenjivanje i procjenu kvaliteta i **Marija Nikčević**, menadžerka Projektne kancelarije.

Članovima Projektnog tima je uz pozivnicu i dnevni red sastanka dostavljen Drugi izvještaj o napretku sa svim prilozima, u kojima su materijali, izvještaji i koncepti razvijeni u dosadašnjoj realizaciji Projekta. Prva sesija započela je u četvrtak, 15.10.2020. godine u 13.30 sati.

Boris Ćurković izložio je prezentaciju o svim projektnim aktivnostima, dajući kratke napomene o progresu i problemima u implementaciji. Diskusija se povela o sledećim aktivnostima: aktivnost 2.6 – inicijalna obuka nastavnika, aktivnosti 4.2 i 4.3 – obuke direktora i radionice s nadzornicima ZzŠ i QA savjetnicima CSO, aktivnost 5.2 – izrada 50 “PISA like” zadataka.

Kada je u pitanju inicijalno obrazovanje nastavnika (aktivnost 2.6), prihvaćen je predlog da se aktivnost proširi na sve fakultete koji sprovode inicijalnu obuku nastavnika (osim Prirodno-matematičkog, na Filozofski, Filološki, Fakultet za sport i fizičko vaspitanje i umjetničke fakultete). Zaključeno je da se aktivnost sprovodi u skladu sa Strategijom obrazovanja nastavnika, koja predviđa ujednačavanje

pedagoško-psiholoških i didaktičko-metodičkih sadržaja, njihovu adekvatnu zastupljenost, razvoj na osnovu potreba i standarda nastavničke profesije. U raspravi o standardima nastavničkih kompetencija, Rajko Kosović i Dušanka Popović su izvjestili da je Nacionalni savjet za obrazovanje u decembru 2016. godine usvojio „Standarde kompetencija za nastavnike i direktore u vaspitno-obrazovnim ustanovama“, koji sadrže i standarde kompetencija nastavnika. Razvijeno je osam standarda kompetencija, koji se mogu i trebaju koristiti pri sprovođenju ove aktivnosti. Nakon rasprave o modalitetima unaprjeđenja nastavničkih kompetencija u okviru programa inicijalnog obrazovanja nastavnika, zaključeno je da se kroz Projekat mogu izraditi dva modula (svaki po 30 ECTS) za nastavničke kompetencije: psihološko-pedagoški i didaktičko-metodički moduli, koje bi koristili svi fakulteti koji izvode takve programe.

O obukama direktora i radionicama s nadzornicima ZzŠ i QA savjetnicima CSO, aktivnost 5.2 – izrada 50 “PISA like” zadataka diskutovalo se na drugoj sesiji. Istaknuto je da se ove aktivnosti trebaju odviti prema inicijalnom planu Projekta. Predstavljeni su i zaključci dvije radionice održane 9. i 10. septembra 2020. godine u Podgorici, s predstavnicima Ispitnog centra Crne Gore. Dogovorena je izrada 50 ispitnih zadataka – dva puta po 25, po istoj specifikaciji, uz koju će svaki zadatak imati najmanje dva ajtema u grozdu.

Drugog dana sastanka Projektnog tima, petak 16.oktobra 2020. godine, nastavljena je diskusija o projektnim aktivnostima. Boris Ćurković je prezentovao da su tokom Projekta ostvarene uštede u potrošnji incidentalnih izdataka, budući da se obuka nastavnika, kao stavka na kojoj je bilo planirano najviše sredstava za potrošnju, odvija online i da će se na taj način uštediti okvirno 100.000 €. Objasnio je da se ta sredstva ne moraju utrošiti i da to ne predstavlja neuspjeh Projekta, već naprotiv, ali da je šteta „vratiti“ novac i da fond za unaprjeđenje ključnih kompetencija vjerovatno neće biti skoro dostupan obrazovnom sistemu Crne Gore. Kroz oluju ideja učesnici su raspravljali o mogućem preusmjerenju sredstava. Najviše se diskutovalo o grant šemi školama – da se školama čiji su timovi i nastavnici učestvovali i učestvuju u obukama za integraciju ključne kompetencije kroz model javnog konkursa ponudi mogućnost dodjele novčanih sredstava za podršku aktivnostima koje su razvijali kroz obuku. Srđan Obradović je istakao da je Centar za stručno obrazovanje imao prilično negativna iskustva sa sličnom aktivnošću, da su izvještaji o potrošnji kasnili i bili nepotpuni, dok je Branka Kankaraš kazala da je Ministarstvo prosvjete imalo pozitivno iskustvo. Ova ideja je odbačena jer s donatorske strane predstavlja drugačiji finansijski mehanizam od onoga u kojem se nalazi ovaj projekt. Zorica Minić je posebno iskazala potrebu podrške izvještavanju o postignućima učenika, na način da je potrebno izrađivati sekundarne analize o nacionalnim i međunarodnim testiranjima i ispitivanjima. Takođe je navela da bi Projekt mogao podržati obuku članova predmetnih komisija za maturu (cca 100 članova). Svi prisutni su podržali ove aktivnosti, ali je zbog njihovog značaja i dinamike dogovoreno da se one sprovedu unutar postojećih projektnih aktivnosti. Kao rezultat oluje ideja prihvaćeno je da se pri dizajniranju dodatnih aktivnosti treba rukovoditi sledećim potrebama: obuka vaspitača o integraciji ključnih kompetencija u predškolskim ustanovama koji rade s grupama djece starijim od 4 godine, kao i obuku budućih učitelja – studenata Filozofskog fakulteta Univerziteta Crne Gore; javna kampanja na podizanju svijesti o značaju ključnih kompetencija, fokusiranu na ciljne grupe iz obrazovnog sistema (nastavnici, učenici, roditelji, škole itd.); podrška izabranom broju škola čiji su nastavnici i školski timovi obučavani o integraciji ključnih kompetencija u nastavku aktivnosti na integraciji ključnih kompetencija, povećavajući obim nastave koja uključuje ključne kompetencije i broj nastavnika koji ih primjenjuje; obuka školskih timova o unutrašnjem sistemu kvaliteta.

Na sledećoj sesiji raspravljalo se o finalizaciji Programa za integraciju ključnih kompetencija u obrazovni sistem Crne Gore. Predstavljen je nacrt dokumenta, učesnici su podijeljeni u tri grupe i radili su na pregledu i finalizaciji – svaka za po jedan operativni cilj. Nakon grupnog rada prezentovani su komenatri za finalizaciju dokumenta.

Na završnoj sesiji utvrđeni su sljedeći

**ZAKLJUČCI**

1. Aktivnost 2.6 usmjerenu na inicijalno obrazovanje nastavnika proširiti na Filozofski, Filološki, Fakultet za sport fizičko vaspitanje, kao i umjetničke fakultete na Univerzitetu Crne Gore ukoliko iskažu interes. Principi na kojima treba zasnivati sprovođenje aktivnosti su:
   * Slijediti Strategiju obrazovanja nastavnika u Crnoj Gori 2017 – 2024. i Standarde kompetencija za nastavnike i direktore u vaspitno-obrazovnim ustanovama (2016).
   * Razviti dva modula, svaki po 30 ECTS, o psihološko-pedagoškim i didaktičko-motoričkim kompetencijama. Prvi modul bi trebao biti korišćen u prvom ciklusu, a drugi u drugom ciklusu visokog obrazovanja (bachelor i magistarski), u okviru programa koji realizuju program inicijalnog obrazovanja nastavnika.
2. Aktivnosti 4.3 i 5.2 sprovesti prema inicijalnom projektnom planu, u aktivnost izrade PISA like zadataka uključiti nastavnike i je u skladu sa zaključcima radionica s Ispitnim centrom realizovati na način da se izrade dvije sveske sa po 25 ajtemsa, koje bi mogle predstavljati dvije verzije testa iste težine.
3. U okviru aktivnosti 5.2 potrebno je izraditi program obuke i realizovati obuku za cca 100 članova predmetnih komisija o izradi zadataka u ispitima visokog rizika.
4. Kroz aktivnost 5.1 potrebno je pružiti dodatnu podršku izvještavanju – sekundarnim analizama o postignućima na nacionalnim i međunarodnim istraživanjima i ispitivanjima (PISA, Timms i sl.).
5. Podnijeti zahtjev za transfer neutrošenih incidentalnih sredstava u iznosu cca 100.000 € na ekspertske dane, kako bi se omogućila realizacija dodatnih projektnih aktivnosti. Produžiti Projekat do 31.12.2021. godine. Obaviti razgovore s ugovornim tijelom i Delegacijom Evropske unije. Pri dizajniranju dodatnih projektnih aktivnosti uzeti u obzir stvarne potrebe obrazovnog sistema, skoncentrisati se na aktivnosti povezane s dosadašnjim projektnim aktivnostima i integracijom ključnih kompetencija u obrazovni sistem Crne Gore. Prioritetno, uzeti u obzir sledeće aktivnosti:
   * Obuku vaspitača o integraciji ključnih kompetencija u predškolskim ustanovama koji rade s grupama djece starijim od 4 godine, kao i obuku budućih učitelja – studenata Filozofskog fakulteta Univerziteta Crne Gore
   * Javnu kampanju na podizanju svijesti o značaju ključnih kompetencija, fokusiranu na ciljne grupe iz obrazovnog sistema (nastavnici, učenici, roditelji, škole itd.)
   * Podrška izabranom broju škola čiji su nastavnici i školski timovi obučavani o integraciji ključnih kompetencija u nastavku aktivnosti na integraciji ključnih kompetencija, povećavajući obim nastave koja uključuje ključne kompetencije i broj nastavnika koji ih primjenjuju.
   * Obuka školskih timova o unutrašnjem sistemu kvaliteta.
6. Program za integraciju ključnih kompetencija u obrazovni sistem Crne Gore finalizovati u skladu sa preporučenim dodatnim aktivnostima grupnog rada i završnu verziju iskomunicirati elektronski s članovima Projektnog tima.

Sastanak je završio u petak, 16.10.2020. godine u 15.00 sati.

U Podgorici, 19.10.2020. godine

Izvještaj sačinio: Boris Ćurkoviuć, tim lider Projekta