Projekt **Integracija ključnih kompetencija u obrazovni sistem Crne Gore**

sufinansiraju EU i Vlada Crne Gore

**IZVJEŠTAJ O RAZVOJU SEKUNDARNE ANALIZE IZVJEŠTAJA**

**Aktivnost 5.1. PISANJE IZVJEŠTAJA**

Najvažnije aktivnosti u ovom dijelu projekta uključivale su:

(1) pregled sudjelovanja u IEA i OECD istraživanjima i informisanje o izvještavanju u regionu,

(2) pobliže upoznavanje učesnika s metodologijom istraživanja IEA TIMSS i OECD PISA, (3) raspravu i davanje odgovora na specifična pitanja i nedoumice o izvještavanju, nacionalnom i međunarodnom i

(4) određivanje usmjerenja i ciljane publike za aktualne izvještaje temeljene na podacima IEA TIMSS i OECD PISA istraživanja koji bi najviše koristili STEM području u Crnoj Gori.

***Zbirni izvještaj o svim (online) sastancima***

Prethodno sastanku uživo, održana su tri online sastanka u februaru 2021. Opšti cilj aktivnosti bio je postići bolje razumijevanje osnovnih principa, značaja i primjene podataka prikupljenih međunarodnim projektima kako bi se unaprijedile analize i izvještavanje u Crnoj Gori.

Teme prvog sastanka, održanog 1. februara 2021., odnosile su se na istraživanje potreba – posebno zaposlenika Ispitnog centra i Zavoda za školstvo i njihovog usklađivanja s mogućnostima u okviru IKCES.ME projekta. Učesnici su problematizovali izazove sprovedene međunarodnih istraživanja velikog razmjera (engl. ILSA = International Large Scale Assessment) u svojoj zemlji te su razmijenjena iskustva s sprovedenim aktivnostima u regionu.

Na drugom online sastanku, održanom 9. februara 2021., pobliže je opisana metodologija sprovođenja međunarodnih IEA i OECD istraživanja, a započelo je i osmišljavanje dizajna novih izvještaja, temeljem dostupnih podataka. Definisana je ciljana publika koja treba imati najviše koristi od spoznaja prikupljenih novim analizama i izvještajima, a to su: 1.) kreatori obrazovne politike, 2.) naučni stručnjaci u području i 3.) učitelji i profesori STEM predmeta / kolegija u školama i na fakultetima u Crnoj Gori.

Na trećem online sastanku, održanom 12. februara 2021. detaljnije se raspravljalo o dosadašnjim PISA rezultatima Crne Gore te povezanosti s donošenjem obrazovnih politika (engl. Evidence based policy making). Takođe, raspravljena su moguća tematska usmjerenja izvještaja povezana s osnovnom svrhom izvještaja, kao i što se sve želi njime sadržajno obuhvatiti. Istaknuto je da pri aktualnom i budućem planiranju izvještavanja svakako treba uzeti u obzir ljudske i materijalne resurse i vremenske rokove.

**RADNI SASTANAK: Podrška izvještavanju u međunarodnim i nacionalnim istraživanjima u Crnoj Gori – 18. februar 2021. (Podgorica *online,* 9-13h)**

*Napomena: sastanak je planiran kao susret u živo u Baru, ali zbog epidemioloških uslova u Crnoj Gori održan je u obliku online radnog sastanka.*

Spisak učesnika:

Ispitni centar Crne Gore – Zorica Minić, Divna Paljević, Milka Stanišić, Marina Radović, Mirjana Rudan, Slađa Nikić; Zavod za školstvo – Nevena Čabrilo

Spoljni saradnici: Nađa Durković (ZUNSA), Božidar Popović (PMF), Dušanka Popović (Filološki fakultet), Branko Anđić i Dijana Vučković (Filozofski fakultet)

Na ovom skupu još su jednom detaljno prikazani rezultati istraživanja IEA TIMSS i OECD PISA u regionu, nakon čega je usledila rasprava. Središnji dio izlaganja odnosio se na razmjenu iskustva u istraživanju i izvještavanju koja je za Crna Goru predstavila gđa. Divna Paljević, za Srbiju g. Srđan Verbić, a za Hrvatsku gđa. Ines Elezović.

U dijelu *hands-on* treninga Ines Elezović predstavila je učesnicima bazu podataka i propratne upitnike IEA TIMSS istraživanja, a Srđan Verbić bazu podataka i propratne upitnike OECD PISA istraživanja. Predstavljene su i prikazane neke od analitičkih mogućnosti dostupnih baza podataka. U završnom dijelu uslijedila je rasprava o temama i uticaju do tada objavljenih nacionalnih izvještaja u Crnoj Gori i konsultacije oko određivanja dizajna izvještaja utemeljenog na aktuelnim međunarodnim i nacionalnim podacima. Istaknuti su zaključci dosadašnjeg rada u ovome području u okviru IKCES.ME projekta i dogovoreni konkretni dalji koraci oko analiza podataka potrebnih za izradu izvještaja (u okviru 5.1. aktivnosti).

Početkom marta održan je još jedan radni sastanak sa zaposlenima Ispitnog centra Crne Gore u užem sastavu (učesnici: Zorica Minić-analitičar, Divna Paljević-PISA NPM, Milka Stanišić-PISA Data Manager i Mirjana Rudan-TIMSS Data Manager) na kojem su raspravljene preostale tehničke i analitičke nedoumice oko mogućnosti spajanja PISA i TIMSS baza podataka. Iako se inicijalno smatralo kako ih nije moguće spojiti zbog nedorečenosti u podacima, stručnjaci iz centra su utvrdili kako je to ipak moguće. Ta je činjenica donekle uticala i na fokus IKCES.ME izvještaja koji je u svakom slučaju usmjeren na sadržaje koji se preklapaju u oba istraživanja, posebno u upitnicima za učenike. Takođe, jednake ili vrlo slične nezavisne varijable – poput pola, socio-ekonomskog statusa, obrazovnih aspiracija i sl. prikupljene su u oba istraživanja što ih takođe čini vrlo komparabilnima tim više ako postoji poveznica i identifikacijska varijabla među jedinicama analize (učenicima i/ili školama).

Izvještaj u okviru IKCES.ME projekta usmjeren na STEM područje dovršen je prema planu u martu 2021. godine.

Dalje izvještavanje u okviru PISA istraživanja učesnici opisanih aktivnosti osmisliće izvan IKCES.ME projekta kroz saradnju stručnjaka iz Ispitnog centra Crne Gore i akademske zajednice, a posebno stručnjacima maternjeg jezika (čitalačke pismenosti) s obzirom da je ona bila glavna tema PISA 2018 ciklusa. Naznačena je mogućnost organizovanja zasebne konferencije u 2021. godini posvećene promovisanju analiza i zaključaka do sada sprovedenih međunarodnih istraživanja u Crnoj Gori s posebnim naglaskom na čitalačku pismenost. Ovdje je posebno interes usmjeren na među-uticaj triju pismenosti, odnosno uticaj čitalačke pismenosti na preostale dvije ispitivane u okviru PISA-e (matematika i prirodne nauke) kao i na ostale ključne kompetencije propisane kompetencijskim okvirom u Crnoj Gori.

**RADNI SASTANAK: Podrška izvještavanju u međunarodnim i nacionalnim istraživanjima u Crnoj Gori – 18.2.2021. (Podgorica)**

1. **Učesnici:** Zaposlenici Ispitnog centra Crne Gore, Zavoda za školstvo i pridruženi vanjski saradnici
2. **Cilj:** Bolje razumijevanje osnovnih principa, značaja i primjene podataka prikupljenih međunarodnim projektima za unapređenje analiza i izvještavanja u Crnoj Gori.

Specifični ciljevi programa:

* upoznati učesnike s metodologijom istraživanja IEA TIMSS i OECD PISA;
* pregled sudjelovanja u IEA i OECD istraživanjima i informisanje o izvještavanju u regionu (*Western Balkan countries*);
* odgovoriti na specifična pitanja i nedoumice o izvještavanju, nacionalnom i međunarodnom, vezano za istraživanja IEA TIMSS i OECD PISA.

1. **Stručnjaci koji održavaju obuku:**

**Ines Elezović**, kratkoročna stručnjakinja za procjenu mehanizama ocjenjivanja i kvaliteta

**Srđan Verbić**, viši kratkoročni stručnjak za STEM discipline

Logistička podrška: **Marija Nikčević**, menadžerka kancelarije Projekta, kontakt:

[M.Nikcevic@EPRD.pl](mailto:M.Nikcevic@EPRD.pl), Fiksni: 020 408 937, Mobilni: 067 010 705

**DNEVNI RED: 18. februar 2021.**

**9.00 – 10.30 sati**

* **Uvodno** (predstavljanje projekta IKCES, ciljeva sastanka i programa rada)
* Ines Elezović: **Rezultati istraživanja IEA TIMSS i OECD PISA u regionu – Ima li povezanosti između praćenja trendova i obrazovnih politika?**
* *Rasprava*

***Pauza za kafu (30 min)***

**11.00 – 12.30 sati**

* Srđan Verbić: **Iskustva u istraživanju i izvještavanju – Srbija**
* Ines Elezović: **Iskustva u istraživanju i izvještavanju – Hrvatska**
* Predstavnik ICCG: **Iskustva u istraživanju i izvještavanju – Crna Gora**

***Pauza za ručak (60 min)***

**13.30 – 15.00 sati**

* Ines Elezović: **Baza podataka i popratni upitnici IEA TIMSS (*hands on*)**
* Srđan Verbić: **Baza podataka i popratni upitnici OECD PISA (*hands on*)**

***Pauza za kafu (30 min)***

**15.30-17.00 sati**

Q&A: Rasprava o temama nacionalnih izvještaja u Crnoj Gori – određivanje dizajna izvještaja temeljenog na aktualnim međunarodnim i nacionalnim podacima

Zaključci i daljnji koraci (dogovor oko podataka i analiza)